ডেমোক্র্যাটিক লীগ

ডেমোক্রেটিক লীগ বাংলাদেশের একটি রাজনৈতিক দল। ২২ সেপ্টেম্বর ১৯৭৬ সালে এটি সরকার কর্তৃক নিবন্ধন লাভ করে। ধর্মীয় মূল্যবোধ ও বাংলাদেশী জাতীয়তাবাদের ভিত্তিতে খন্দকার মোশতাক আহমেদের নেতৃত্বে গড়া দলটিতে অলি আহাদ যোগ দেন। কিন্তু মতবিরোধের কারণে খন্দকার মোস্তাককে বাদ দিয়ে আলাদাভাবে ডেমোক্রেটিক লীগ পুনঃগঠন করেন এবং দলটির সভাপতির দায়িত্ব পালন করেন। এরশাদ বিরোধী আন্দোলনে দলটি বিএনপি নেতৃত্বাধীন সাত দলীয় জোটের শরীক হয়। অলি আহাদের মৃত্যুর পর সাইফুদ্দিন মনি দলটির নেতৃত্ব দেন। সাইফুদ্দিন মনির মৃত্যুর পর খোকন চন্দ্র দাস  দলটির নেতৃত্ব দিচ্ছেন। দলটি ২০১২ সাল হতে বিএনপি নেতৃত্বাধীন বিশ দলীয় জোটের শরীক দল ছিল। পরবর্তীতে ২০২২ সালে বিশ দলীয় জোট বিলুপ্ত হলে দলটি জাতীয়তাবাদী সমমনা জোটের শরিক হয়।

তথ্যসূত্র

বিষয়শ্রেণী:বাংলাদেশের রাজনৈতিক দল